Ärge eksige: Jumal ei lase ennast pilgata, sest mida inimene iganes külvab, seda ta ka lõikab. Kes oma lihalikule loomusele külvab, see lõikab lihalikust loomusest kaduvust, kes aga Vaimule külvab, see lõikab Vaimust igavest elu. (Gl 6:7-8)  Oleme ehk kõik kuulnud väljendit: «Aita ennast ise, siis aitab sind ka Jumal!» Sel lihtsal viisil toimubki Jumala hoolitsus, mis on teemaks sel pühapäeval. Sama skeemi järgi võime mõista ka Pauluse sõna külvamisest ja lõikamisest. Jumal on oma hoolitsuses nõnda seadnud, et lõigata saavad ainult need, kes on varem  külvanud - mida usinam on külv, seda parem on lõikus.